Manual de Kolf

# Manual de Kolf

Jason Katz-Brown `<jasonkb@mit.edu>`

reviewer: Paul Broadbent
Tradutor do proxecto Trasno: Xosé Calvo
Revisión 1.9 (KDE
4.5) (2010-10-01)

Aviso Legal

Esta documentación describe o xogo de Kolf na versión 1.9

Capítulo 1. Introdución
Introdución

# Capítulo 1. Introdución

### Tipo de xogo:

Arcade, Deporte

### Número de xogadores posíbeis:

Dez

Kolf é un xogo de golf en miniatura cunha vistas en dúas dimensións de arriba para abaixo. Os campos son dinámicos e poden xogar ata dez persoas simultaneamente nunha competición.

Kolf ven cun curso titorial. Xogar neste campo, é a mellor forma de se preparar.

Capítulo 2. Como xogar
Como xogar

# Capítulo 2. Como xogar

### Obxectivo:

Acertar coa bóla no furado co mínimo de tacadas posíbel.

O modo de xogo de Kolf é simple. É máis fácil de aprender como xogar coas mans na masa e por iso ven incluído un campo de titorial paraguiar polas nocións básicas. Este capítulo conduce a través deste titorial. Para dar inicio a este tutorial, escolle a opción Axuda → Titorial.

## Acertar na bóla

Para apuntar a bóla, pódese tanto aliñar o rato por tras da bóla para que o taco aponte na dirección en que se queira acertar na bóla ou premer unha das teclas Esquerda (no sentido contrario ao das agullas do reloxo) ou Dereita (no sentido das agullas do reloxo), para rotar o pau.

### Axuda

Para rotar o pau máis de presa co teclado, mantén premida a tecla Maiúsc mentres premes ou mantés premidas as teclas dos cursores. Para rotar máis devagar, mantén premida a tecla Ctrl.

Para acertar na bóla, preme e mantén premido o botón esquerdo do rato ou a tecla de cursor Abaixo. Canto máis tempo mantiveres premida a tecla ou o botón, pero forza terá a tacada. Require práctica ter unha boa noción da velocidade.

### Axuda

Para interromper a tacada mentres aínda mantés o pau en tensión, preme Esc.

Acerta coa bóla no furado para pasar para ao seguinte.

Ramplas
Ramplas

## Ramplas

As ramplas son áreas inclinadas nas que a bóla rola dunha forma esperada. A luz do campo de golf ven do canto superior esquerdo, de modo que as ramplas máis brillantes empurran a bóla para o canto superior esquerdo do furado. Escolle a opción Furado → Mostrar información para ver unha frecha que apunta na dirección na que a rampla fará rodar a bóla.

Neste furado de tutorial, acerte na bóla para que vaia para a rampla que apunta para arriba, e deixe que rebole para a cova, de modo a que pase para o próximo furado.

### Direccións

No próximo furado, experimente cos outros tipos de ramplas. Existen ramplas elípticas, verticais, horizontais e diagonais en Kolf. Acerte coa bóla no furado.

### Inclinación

O próximo furado de tutorial ten dúas ramplas con inclinacións distintas. Se escolles Furado → Mostrar información, a inclinación da rampla aparece como un número entre o 1 e o 8, en que o 8 é o máis inclinado e o 1 o máis chan. Acerta no furado e pasa para o próximo.

Paredes
Paredes

## Paredes

As bólas rebotan nas paredes, como sería de esperar, cun lixeiro efecto. Desvía a bóla das paredes para dentro da cova e avanza para o próximo furado.

Pozas e area
Pozas e area

## Pozas e area

### Pozas

As pozas son azuis. Cando a bóla for parar a unha poza, engádese unha tacada de penalización á puntuación e hai que escoller onde colocar a bóla: quere preto da poza quere no mesmo sitio dese onde se fixo a última xogada.

### Area

A area é amarela. As bólas rodan a través da area moi devagar.

Acerta na bóla arredor dos charcos e a través da area ata a meteres no furado para continuar para o próximo furado do titorial.

Muíños
Muíños

## Muíños

Os muíños son obxectos compostos con paredes de bordos castaños e cun brazo móbel tanto na parte superior como na inferior do obxecto. As medias paredes crean a abertura do muíño, arredor da cal roda un brazo preto. Esixe algunha práctica para ser capaz de cronometrar a tacada da bóla para que pase pola abertura. Acerte na bóla a través do muíño para o furado para poder proseguir.

Furados negros
Furados negros

## Furados negros

Cando se acerta coa bóla nun furado negro, esta é transportada para a saída e expulsada co ángulo de saída a unha velocidade directamente proporcional á velocidade con que a bóla ía. Escolle a opción Furado → Mostrar informacións para ver cal é o Furado Negro que vai a cada saída e con que dirección. O bordo que hai arredor dos furados negros e das súas saídas correspondentes son da mesma cor. Acerta coa bóla no furado negro, o cal expulsará entón a bóla para o furado de maneira que se pase para o próximo nivel.

Boias
Boias

## Boias

As boias son plataformas móbiles que cargan unha bóla que pare encima delas. A velocidade das boias pode variar. Esta é unha boia bastante lenta, pero aínda así hai que cronometrar a tacada para que pase por riba da parede e caia na cova.

Pontes
Pontes

## Pontes

As pontes son simples - simplemente elevan a bóla por riba das cousas que haxa por baixo delas, como as ramplas, a area e as pozas. Poden ter paredes castañas no seu perímetro.

Capítulo 3. Regras do xogo, estratexias e suxestións
Regras do xogo, estratexias e suxestións

# Capítulo 3. Regras do xogo, estratexias e suxestións

Velaquí unha descrición detallada das funcionalidades básicas de Kolf.

## Inicio dunha partida

Para comezar unha partida, escolle a opción Partida → Nova.Ábrese un diálogo no que se pode configurar a nova partida.

### Páxina dos Xogadores

Para engadir un xogador á partida, preme o botónNovo xogador.

Para cambiar o nome dos xogadores, cambia o texto dos campos respectivos.

Para retirar un xogador, preme o botón Retirar que hai ao lado do nome do xogador.

### A páxina Campo

Para escoller o campo no que queres xogar, preme o seu nome na lista que hai á esquerda desta páxina. Kolf ven con varios campos incorporados nos que se pode xogar.

Para engadir un campo que descargases ou creases, preme o botón Engadir… no fondo desta páxina e escolle o ficheiro do campo no diálogo para escoller ficheiros.

### Páxina Opcións

Nesta páxina pódese escoller se este xogo será ou non xogado no Modo estrito. Neste modo, non é posíbel desfacer as xogadas, mover os furados ou editar o campo. Este modo emprégase habitualmente nas competicións. As mellores puntuacións só se rexistran no modo estrito.

Partidas gardadas
Partidas gardadas

## Partidas gardadas

Kolf pode manter un historial das quendas aínda en progreso e gardalo para podelas cargar e xogalas máis tarde. As partidas gardadas inclúen o furado actual, os nomes e as cores dos xogadores da partida, ben como as súas puntuacións.

### Gardar a partida

Para gardar unha partida mentres aínda se está a xogar, escolle a opción Partida → Gardar a partida. Se aínda non tiveses ningunha partida gardada, pídese o nome do ficheiro no que gardar os datos.

### Cargar unha partida

Para cargar unha partida gardada, escollePartida → Cargar…. Aí pódese escoller a partida gardada para cargar.

Practicar
Practicar

## Practicar

Existen algunhas funcionalidades que tornan a práctica do golf máis simple. Estas funcionalidades non están activadas durante o modo estrito.

### Desfacer

Para desfacer unha mala xogada, escolle Furado → Desfacer o golpe.

### Cambiar de furado

O menú Partida contén moitos elementos do menú para cambiar a varios furados que son bastante esclarecedores. Consulta a referencia do menú Ir.

Opcións dos golpes
Opcións dos golpes

## Opcións dos golpes

Kolf ten diversas formas de dar os golpes. O método básico dos golpesestá descrito arriba.

O rato está activo de maneira predeterminada. Isto significa que, sempre que se move o rato o pau alíñase coa liña que hai entre o rato e a bóla.

Se prefire usar só o teclado e as teclas dos cursores, pódense desactivar os golpes co rato desmarcando Configuración → Activar o rato para mover o pau.

### Golpes avanzados

Pódense activar os golpes avanzados marcando Configuración → Activar os golpes avanzados. Este modo de golpe é lixeiramente máis desafiante que o modo normal, e pode usarse tanto co rato como co teclado.

Para golpear neste modo:

1. Preme a tecla de cursor Abaixo unha vez para comezar o «swing». Aparece o indicador de golpe e o medidor da forza comézase a encher cunha cor, a cal vai cambiando a medida que ese medidor se vai enchendo.

2. Preme outra vez a tecla de cursor Abaixo cando o medidor de forza se encha coa cantidade desexada. Canto máis cheo estiver ese círculo do medidor, pero forte será a tacada. Esixe algunha práctica para conseguir dar a forza correcta nas tacadas.

   Despois disto, a cor do indicador da tacada comeza a baixar ata ao nivel inicial.

3. Prema máis unha vez a tecla Abaixo de novo cando o indicador de forza estiver tan preto como for posíbel da liña central do indicador da tacada.

Canto máis preto do clic (ou presión de tecla) final for, máis fiel será a tacada á liña original.

Capítulo 4. Vista xeral da interface
Vista xeral da interface

# Capítulo 4. Vista xeral da interface

## O menú Partida

Partida → Nova (Ctrl+)

  Comezar unha partida nova

Partida → Cargar… (Ctrl+O)

  Carga unha partida gardada previamente.

Partida → Gardar o campo (Ctrl+S)

  Garda o campo actual usando o seu nome de ficheiro actual.

Partida → Gardar o campo como…

  Abre un diálogo de ficheiros que permite gardar o campo actual con outro nome de ficheiro.

Partida → Gardar a partida

  Garda a partida actual co nome da última partida gardada, ou co nome de ficheiro que se indique se aínda non se tiver gardada ningunha partida.

Partida → Gardar a partida como…

  Abre un diálogo de ficheiros que permite gardar a partida actual co nome de ficheiro que se escolla.

Partida → Rematar a partida (Ctrl+Rematar)

  Rematar a partida sen pechar Kolf

Partida → Mostrar as mellores puntuacións (Ctrl+H)

  Mostra a táboa de puntuacións.

Partida → Sobre o campo

  Mostra o nome, o autor e o número de furados do campo.

Partida → Saír (Ctrl+Q)

  Sae de Kolf

O menú Furado
O menú Furado

## O menú Furado

Furado → Editar (Ctrl+E)

  Pasa ao modo de edición para editar o furado no que se estea.

Furado → Novo (Ctrl+Maiúsc+N)

  Crea un furado novo. (Só no modo de edición).

Furado → Limpar (Ctrl+Del)

  Retirar todos os obxectos do nivel actual. (Só no modo de edición).

Furado → Reiniciar (Ctrl+R)

  Repón o furado no que se estea para a súa posición inicial, de modo que se poida comezar desde o inicio.

Furado → Mostrar Información (Ctrl+I)

  Mostra información sobre os obxectos do furado no que se estea.

Furado → Desfacer o golpe (Ctrl+Z)

  Desfacer o último golpe realizado.

O Menu Ir
O Menu Ir

## O Menu Ir

Ir → Cambiar ao furado

  Ir directamente para outro furado do campo. Unha lista cos números dos furados permitir escoller o furado ao que se desexe ir.

Ir → Furado seguinte (Alt+Dereita)

  Vai ao furado seguinte.

Ir → Furado anterior (Alt+Esquerda)

  Vai ao furado anterior.

Ir → Primeiro furado (Ctrl+Inicio)

  Vai ao primeiro furado do campo.

Ir → Derradeiro furado (Ctrl+Maiúsc+Fin)

  Vai ao derradeiro furado do campo.

Ir → Furado aleatorio

  Vai a un furado aleatorio do campo actual.

O menú Configuración
O menú Configuración

## O menú Configuración

Configuración → Mostrar a barra de ferramentas

  Activa ou desactiva a barra de ferramentas principal.

Configuración → Mostrar a barra de estado

  Activa ou desactiva a barra de estado.

Configuración → Activar o rato para mover o pau

  Permite a utilización do rato para mover o pau.

Configuración → Activar os golpes avanzados

  Activa o modo avanzado de usar os paus, tal como está descrito na súa propia sección.

Configuración → Mostrar a liña de guía do pau

  Activa ou desactiva a liña de guía do pau.

Configuración → Reproducir os sons

  Activa ou desactiva os efectos sonoros.

Configuración → Activar todos os diálogos

  Activar de novo todos os diálogos que se desactivasen ao premer Non mostrar esta mensaxe de novo ou similar.

Configuración → Configurar os atallos de teclado…

  Personalizar os atallos do teclado.

Configuración → Configurar as barras de ferramentas…

  Abrir un diálogo no que se poden configurar as barras de ferramentas de Kolf.

O menú Axuda
O menú Axuda

## O menú Axuda

Kolf ten un menú Axuda predeterminado de KDE, tal e como se describe embaixo:

Axuda → Titorial

  Inicia o campo de tutorial de Kolf.

Os elementos predeterminados de KDE para o menu Axuda son:

Axuda → Manual do Kolf (F1)

  Inicia o sistema de axuda de KDE, mostrando na documentación do Kolf. (este documento).

Axuda → Que é isto? (Maiúsc+F1)

  Muda o cursor do rato para unha mistura de unha frecha cun sinal de interrogación. Ao premer nos itens de Kolf abrirá uma fiestra de axuda (de habela para o ítem) que explica a función do ítem.

Axuda → Informar dun erro...

  Abre o diálogo de Enviar informes de erro mediante o que pode comunicar un erro ou « pedir » unha funcionalidade.

Axuda → Acerca de Kolf

  Mostra a versión do programa e a información de autoría.

Axuda → Acerca de KDE

  Mostra a versión de KDE e outra información básica.

Capítulo 5. Preguntas máis frecuentes
Preguntas máis frecuentes

# Capítulo 5. Preguntas máis frecuentes

5.1. Quero cambiar o aspecto do xogo. Podo?
5.2. Pódese empregar o teclado para xogar a este xogo?
5.3. Non podo entender o que facer aquí! Existe algunha suxestión?
5.4. Quero deseñar o meu campo de golf. Pódoo facer?

5.1. | Quero cambiar o aspecto do xogo. Podo?
| Non. De momento, Kolf só ofrece un tema.
5.2. | Pódese empregar o teclado para xogar a este xogo?
| Si. Emprega as teclas dos cursores para controlar o pau.
5.3. | Non podo entender o que facer aquí! Existe algunha suxestión?
| Non. Kolf non posúe da funcionalidade de suxestión.
5.4. | Quero deseñar o meu campo de golf. Pódoo facer?
| Si, podes. Para entrares no modo de edición, emprega Furado → Editar (Ctrl+E). Preme aquí para máis detalles.

Capítulo 6. Editor de campos
Editor de campos

# Capítulo 6. Editor de campos

Kolf ven cun editor versátil para o seu formato de ficheiro dos campos. Os campos poden conter calquera número de furados e non existe ningún limite á creatividade do deseñador do campo.

## Crear un campo novo

Para crear un campo novo, escolle Partida → Nova. Vai á páxina Campos do diálogo e escolle o campo Crear Novo. Asegúrate de que na páxina Opcións do diálogo o Modo estrito estea desmarcado.

### Nota

Para xogar neste campo novo máis tarde, preme o botónEngadir… para engadir o campo á lista de campos.

Engadir furados
Engadir furados

## Engadir furados

Pasa para o modo de edición coa opción Furado → Editar. Escolle a opción Furado → Novo para engadir un furado novo ao fin do campo.

### Axuda

Pódese repor un furado e que estea en branco, igual a como estaba cando se creou por primeira vez, se escolleres a opción Furado → Limpar.

Aparece dous elementos no campo de xogo: o furado en si e unha bóla branca. A bóla branca marca onde as bólas dos xogadores comezan o furado.

Conceptos básicos da edición
Conceptos básicos da edición

## Conceptos básicos da edición

O bloque de construción básico dos campos de Kolf é o « obxecto ». Os furados consisten dun conxunto de obxectos. Os obxectos pódense mover para calquera lugar e os distintos tipos de obxectos teñen propiedades distintas que se poden definir.

Para comezar a editar un furado, activa o elemento do menú Furado → Editar ou preme a icona do lapis na barra de ferramentas. Para saír do modo de edición, desmarca este elemento do menu (ou a icona da barra de ferramentas).

### Engadir obxectos

Para engadir un obxecto novo ao campo, escolle o seu nome na lista chamada Engadir un obxecto:. O obxecto aparece no centro do campo.

### Cuidado

As pontes e os sinais cobren os obxectos novos se xa estiveren no centro do furado.

### Mover e redimensionar os obxectos

Move o cursor do rato por enriba do obxecto que queiras mover para que o cursor cambie a un con forma de man. Entón preme e arrastra o obxecto para onde o queiras mover.

As pozas, a area, as boias, as pontes e os sinais poden redimensionarse arrastrando o circuliño que teñen no seu canto inferior dereito.

### Nota

As paredes poden moverse premendo e arrastrando os seus puntos finais, ou tamén se pode arrastrar a parede enteira premendo e arrastrando a parte do medio da parede como é normal.

### Configuración dos obxectos

As propiedades dos obxectos poden cambiarse na área do recanto inferior dereito da xanela de Kolf. Para editar un obxecto, move o cursor do rato para encima del ata que o cursor se cambie por un con forma de man. Entón prémeo. Aparecen os diversos controis dese obxecto no recanto inferior dereito da xanela de Kolf.

#### Configuración xeral dos furados

Para editar as configuracións xerais dun nivel, preme unha área do furado que non estea cuberta por ningún obxecto. Cando isto sexa posíbel, o cursor será o punteiro normal da frecha.

Nome do campo:

  Este é o nome que aparece na xanela do novo xogo e na xanela do diálogoSobre o campo.

Autor do campo:

  Este é o nome do autor que aparece na xanela de Sobre o campo.

Par:

  O «par» do furado.

Máximo:

  Número máximo de golpes que o xogador pode dar neste furado.

Mostrar as paredes dos bordos

  Se se deben mostrar as paredes que rodean o furado.

#### Ramplas

Tipo

  Escolla o tipo de valga- Vertical, Horizontal, Diagonal, Diagonal inversa, Circular. As valgas diagonais e diagonais inversas son triangulares, mentres que as circulares teñen exactamente esa forma. As valgas verticais e horizontais son rectangulares, como sería de esperar.

Dirección inversa

  Se desexas inverter ou non a inclinación da valga. Por exemplo, pensa nunha valga elíptica (circular). Cando non estiver invertida, empurra as bólas para fora como se for un monte. Cando estiver invertida, puxa as bólas para dentro como unha cova.

Grao:

  Escolle o grao (inclinación) da valga, movendo a barra deslizante para que o grao vaia de 0 a 8, en que o 8 é o máis inclinado e o 0 é o plano. As valgas máis a pique empurran máis a bóla.

Inamovíbel

  Indica se esta pendente pode moverse por outros obxectos, como as boias.

  ### Cuidado

  Se unha boia se sobrepón a este obxecto nalgún punto dasúa ruta e se a inclinación for grande de maneira que non mova deste modo a boia, é preciso tornar a rampla Inamovíbel, ou entón Kolf funcionará mal!

#### Pozas e area

As pozas e a area teñen as mesmas opcións de configuración.

Activar mostrar/agochar

  Marcar isto activa a intermitencia desta poza de auga ou de area.

  Canto máis preto do Rápido estiver a barra, máis de presa a poza ou a area están intermitentes.

#### Pontes, muíños, boias e sinais

As pontes, muíños, boias e sinais teñen todos opcións similares para configurar os lados en que existen paredes de bordo. Para mostrar a parede dun lado, marca a caixa para ese lado.

Existen tamén algunhas opcións específicas para os muíños, as boias e os sinais.

##### Muíños

Muíño no fondo

  Se o brazo do muíño en negro está encima ou embaixo - de maneira predeterminada, está embaixo. As dúas medias-paredes terán sempre o brazo. Repara que non se pode activar a parede do bordo do lado no que se atopa o brazo.

Velocidade

  Canto máis preto do Rápido estiver a barra, máis rapidamente se moverá o brazo do muíño.

##### Boias

A ruta que segue a boia móstrase pola parede a que se encontra asociada.

Velocidade de movemento

  Canto máis próxima do Rápido estiver a barra, máis rapidamente se move a boia. Se a barra estiver encostada por completo ao extremo Lento, a boia para.

##### Sinais

Sinal HTML:

  Pódese inserir calquera HTML correcto aquí. Por exemplo se se insire Dálle <i>devagar</i> en dirección á valga! créase o texto « Dálle devagar en dirección á valga! ».

Capítulo 7. Créditos e licenza
Créditos e licenza

# Capítulo 7. Créditos e licenza

Kolf

Kolf copyright 2001, 2002 Jason Katz-Brown

Desenvolvedores

- Jason Katz-Brown `(jasonkb AT mit.edu)`

- Niklas Knutsson

- Ryan Cumming

- Daniel Matza-Brown

- Paul Broadbent

Copyright da documentación 2002, Jason Katz-Brown

Tradución da documentación: Xosé Calvo - http://trasno.gal/

Esta documentación está licenciada sob os termos da GNU Free Documentation License.

Este programa está licenciado sob os termos da Licenza Pública Xeral de GNU.